Boek: My eerste Bybel | Maroela Media
Boek: My eerste Bybel
My eerste Bybel bestaan uit 43 Ou en Nuwe Testamentiese verhale vertel deur Wendy Maartens, spesiaal vir kinders tussen nul en drie jaar oud. Die kunswerk is tydloos, maar helder en mooi en dit sal klein kindertjies bekoor. Die teks is kort en in maklik verstaanbare, moderne taal geskryf. Die verhale is spesiaal gekies om die kern van die Evangelie aan kinders oor te dra en die nodige waardes so vroeg as moontlik te vestig.
Wendy Maartens is 'n joernalis en bekroonde kinderboekskrywer. Sy hou gereeld praatjies by skole en skryf vir Lééf 'n rubriek. Sy skryf ook graag essays en reisartikels en het 'n passie vir eg Suid-Afrikaanse legendes, volksrympies en verhale wat kinders in moeilike sosioekonomiese omstandighede help om hulself te bemagtig.